4. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. 540863 της 1/5 Οκτ. 1973 (ΦΕΚ  Β΄ 1189) Περί ύψους κέντρων εστιάσεως και αναψυχής. Έχοντες υπ' όψει: α)Το άρθρ.13 του Β.Δ. 15-17.5.66 περί κανονισμού θεάτρου και κινηματογράφου. β)Το άρθρ.22 παρ.5 του Ν.Δ. 8/1973 περί Γενικού Οικοδομικού Κανονισμού, αποφασίζομεν: "Ύψος οροφής τουριστικών κέντρων  εστιάσεως και αναψυχής" Άρθρον μόνον.-Επιτρέπεται η λειτουργία των κέντρων εστιάσεως και αναψυχής των χαρακτηριζομένων ως "τουριστικών" δυνάμει του Β.Δ. 436/61 των οποίων το κατώτατον ελεύθερον ύψος είναι 3,00 μέτρα, εφ' όσον πληρούνται οι λοιποί κατά τας κειμένας διατάξεις υγειονομικοί όροι και προϋποθέσεις ασφαλείας, μέχρις οριστικής ρυθμίσεως του θέματος νομοθετικώς. 